Qazaxıstan – Azərbaycan

DÇ-2024-ün elit-raund mərhələsi çərçivəsində Azərbaycan millisi bu gün növbəti oyununu keçirib. Komandamız Astanada Qazaxıstan yığmasının qonağı olub.

Hesabı millimiz açıb. Əvvəlcə Amadeu rəqib torunu silkələyib. 5 dəqiqə sonra Qallo fərqi artırıb. Ancaq meydan sahibləri fasiləyə qədər status-kvonu bərpa edib. Leo və Orozov qol vurub.

İkinci hissə komandamız üçün yaxşı başlamadı. Bu dəfə Duqlas çərçivəni dəqiq nişan almaqla Qazaxıstanı oyunda ilk dəfə önə keçirdi.

Qrupda keçirilən digər oyunda Niderlan və Rumıniya milliləri qarşılaşıb. Matç 1:1 hesabı ilə başa çatıb.

Qazaxıstan – Azərbaycan (2:2) 3:2

DÇ-2024-ün elit-raund mərhələsi

11 oktyabr. Astana, Jekpe Jek. Saat 18:00

Hakimlər: Trayan Ençev, Kaloyan Kirilov, İvo Tsenov

(Hakimlər briqadası Bolqarıstandandır)

Hakim-isnpektor: Silvo Borosak (Sloveniya)

UEFA nümayəndəsi: Morten Engebretsen (Norveç)

Qollar: Leo, 12:32, Birjan Orozov, 17:16, Duqlas, 21:33// Amadeu: 3:05, Qallo, 7:59

Sarı vərəqələr: Eduardo Borges, 37:22, Qallo, 39:59

**Qazaxıstan**

2. İqita (q, k), 6. Edson, 12. Dauren Tursaqulov, 14. Duqlas, 17. Birjan Orozov, 16. Narun Serikov (q), 8. Leo, 9. Albert Akbalıkov, 10. Çingiz Yesenamanov, 11. Arnold Knaub, 13. Rayımbek Juma, 15. Oizhas Taibassarov, 18. Akjol Daribay, 20. Rəsul Abdumanapuli

**Baş məşqçi**: Rikardo Kaka

**Azərbaycan**

12. Rövşən Hüseynli (q), 6. Eduardo Borges, 9. Rafael Vilela, 13. Qallo, 14. Amadeu, 1. Emin Kürdov (q, k), 4. Murad Quluzadə, 10. Maneka, 7. Hadi Ahmadi, 8. Novruz Kazıxanov, 11. Xətai Bağırov, 16. Xəzər Ağalızadə, 17. Amir Sojaei, 20. Qabriel Bastos,

**Baş məşqçi:** Vitali Borisov

|  |  |  |  |  |  |  |  |
| --- | --- | --- | --- | --- | --- | --- | --- |
| № | Komanda | O | Q | H/H | M | T/F | X |
| 1 | Qazaxıstan | 4 | 4 | 0 | 0 | 13-7 | 12 |
| 2 | Rumıniya | 4 | 2 | 1 | 1 | 9-7 | 7 |
| 3 | Azərbaycan | 4 | 1 | 0 | 3 | 11-11 | 3 |
| 4 | Niderland | 4 | 0 | 1 | 3 | 3-11 | 1 |

“Epizodlarımız oldu, fərqlənə bilmədik”

Qazaxıstan – Azərbaycan oyunundan sonra milli komandamızın baş məşqçisi Vitali Borisovun azfutzal.az-a açıqlaması: “Oyun kifayət qədər gərgin keçdi. Hesabda 2 top fərqi ilə önə keçsək də, üstünlüyümüzü qoruya bilmədik. Rəqib bu gün bizdən daha yaxşı oynadı, qol epizodları çox oldu. Qazaxıstan millisini təbrik edirəm. Uşaqlar sona qədər mübarizə apardılar, əllərindən gələni etdilər. 5-in 4-ə oynayan zaman şanslarımız oldu, amma fərqlənə bilmədik. Növbəti oyunu düşünməliyik. Bakıda Rumıniya ilə qarşılaşacağıq. Bu matçda qələbə qazanmalıyıq ki, mübarizəni davam etdirmək imkanımız olsun. Düzdür, heyətimizdə itkilər olacaq. Bu gün sarı vərəqə alan Eduardo cəzalı duruma düşdü. Əvəzində analoji səbəbdən Astanadakı oyunu buraxan Felipinyo komandaya qoşulacaq”.